LIETUVOS RESPUBLIKOS VIDAUS REIKALŲ MINISTRO

Į S A K Y M A S

DĖL LIKVIDUOJAMOS APSKRITIES VIRŠININKO ADMINISTRACIJOS TURTO, DOKUMENTŲ, TEISIŲ IR PAREIGŲ PERDAVIMO IR PRIĖMIMO AKTO FORMOS PATVIRTINIMO

2010 m. birželio 18 d. Nr. 1V-398

Vilnius

Vykdydamas Lietuvos Respublikos Vyriausybės 2010 m. kovo 10 d. nutarimo Nr. 248 „Dėl apskričių viršininkų administracijų likvidavimo“ (Žin., 2010, Nr. 31-1434, Nr. 54-2654) 7.2 punktą,

t v i r t i n u Likviduojamos apskrities viršininko administracijos turto, dokumentų, teisių ir pareigų perdavimo ir priėmimo akto formą (pridedama).

Vidaus reikalų ministras	Raimundas Palaitis

_________________

Forma patvirtinta

Lietuvos Respublikos

vidaus reikalų ministro

2010 m. birželio 18 d.

įsakymu Nr. 1V-398

LIKVIDUOJAMOS ................................... APSKRITIES VIRŠININKO ADMINISTRACIJOS

(pavadinimas)

TURTO, DOKUMENTŲ, TEISIŲ IR PAREIGŲ PERDAVIMO IR PRIĖMIMO

AKTAS

...................... Nr. ...........

.........................................

(miestas)

Vadovaudamiesi

(nurodomi teisės aktai)

........................... apskrities viršininkas (pavadinimas)	.......................... perduoda, o (vardas ir pavardė)

paskirtasis likviduojamos ........................................... apskrities viršininko administracijos

(pavadinimas)

likvidatorius .............................................................................priima:

(vardas ir pavardė)

1) 2010 m. I pusmečio programos sąmatų įvykdymo rezultatus (likučius pagal programas ir ekonominės klasifikacijos išlaidų straipsnius);

2) likviduojamos apskrities viršininko administracijos kreditorinį įsiskolinimą 2010 m. birželio 30 d. (pridedamas kreditorių sąrašas, nurodant pavadinimą (juridinio asmens), vardą, pavardę (fizinio asmens), kreditorinio įsiskolinimo dydį, kreditorinio įsiskolinimo pagrindą ir atsiskaitymo terminą);

3) likviduojamos apskrities viršininko administracijos debitorinį įsiskolinimą 2010 m. birželio 30 d. (pridedamas skolininkų sąrašas, nurodant pavadinimą (juridinio asmens), vardą, pavardę (fizinio asmens), debitorinio įsiskolinimo dydį, debitorinio įsiskolinimo pagrindą ir atsiskaitymo terminą);

4) informaciją apie tai, ar buvo pateikta (jei buvo pateikta – nurodyti pateikimo datą) teisės aktų nustatytiems subjektams likviduojamos apskrities viršininko administracijos 2010 metų atskaitomybė ir kiti dokumentai, nurodyti Lietuvos Respublikos finansų ministro 2010 m. balandžio 23 d. įsakyme Nr. 1K-124 „Dėl 2010 m. likviduojamų biudžetinių įstaigų buhalterinės apskaitos ir atskaitomybės“ (Žin., 2010, Nr. 49-2403);

5) likviduojamos apskrities viršininko administracijos valstybės tarnautojų ir darbuotojų, dirbančių pagal darbo sutartis, neatleistų ir neperkeltų iki 2010 m. birželio 30 d., sąrašą ir jų pareigybių aprašymus;

6) juridinių asmenų, kurių steigėjo ar dalyvio teises ir pareigas šio akto pasirašymo metu įgyvendina apskrities viršininkas (likviduojama apskrities viršininko administracija) sąrašą, nurodant juridinių asmenų pavadinimus, kodus, buveinės adresus ir informaciją apie apskrities viršininko (likviduojamos apskrities viršininko administracijos) įgyvendinamų šių juridinių asmenų teisių ir pareigų perdavimą kitiems subjektams iki 2010 m. birželio 30 d.;

7) likviduojamos apskrities viršininko administracijos valdomą, naudojamą ar disponuojamą ilgalaikį, trumpalaikį ir nematerialųjį turtą 2010 m. birželio 30 d. (turto sąrašas pridedamas);

8) likviduojamos apskrities viršininko administracijos sudarytų ir šio akto pasirašymo dieną galiojančių sutarčių, įskaitant projektų finansavimo ir administravimo sutartis (bet jomis neapsiribojant), sąrašą, kuriame nurodyti šalių rekvizitai, sutarties dalykas, galiojimo terminas (pridedama);

9) informaciją apie teismuose nagrinėjamas bylas ir teismo sprendimų vykdymo procesus, kuriose dalyvauja apskrities viršininkas ir (ar) likviduojama apskrities viršininko administracija;

10) likviduojamos apskrities viršininko administracijos teisės aktų nustatyta tvarka neperduotus kitiems subjektams ar archyvams dokumentus (dokumentų sąrašas pridedamas);

11) informaciją apie likviduojamos apskrities viršininko administracijos banko sąskaitas (pridedama);

12) informaciją apie teisės aktuose nustatytų pavedimų, susijusių su Lietuvos Respublikos apskrities valdymo įstatymo ir jį keitusių įstatymų pripažinimo netekusiais galios įstatymo (Žin., 2009, Nr. 87-3661) įgyvendinimu, vykdymą (pridedama);

13) likviduojamos apskrities viršininko administracijos antspaudus (sąrašas pridedamas).

Šis aktas surašytas dviem egzemplioriais po vieną Vidaus reikalų ministerijai ir likviduojamos apskrities viršininko administracijos likvidatoriui.

Perdavė

................. (pareigų pavadinimas)	................. (parašas)	................. (vardas ir pavardė)

Priėmė

................. (pareigų pavadinimas)	................. (parašas)	................. (vardas ir pavardė)

_________________